RO Jurnalul Oficial al Uniunii Europene L 330/88

DECIZIA COMISIEI

din 14 decembrie 2009

privind ajutorul financiar din partea Uniunii pentru anul 2010 pentru anumite laboratoare comunitare de referință din sectorul sănătății animale și al animalelor vii

[notificată cu numărul C(2009) 9965]

(Numai textele în limbile daneză, engleză, franceză, germană, spaniolă și suedeză sunt autentice)

(2009/961/UE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 31 alineatul (1),

având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 32 alineatul (7),

întrucât:

(1) În temeiul articolului 31 alineatul (1) din Decizia 2009/470/CE, laboratoarele comunitare de referință din sectorul sănătății animale și al animalelor vii pot primi ajutor din partea Uniunii.

(2) Regulamentul (CE) nr. 1754/2006 al Comisiei din 28 noiembrie 2006 de stabilire a normelor de acordare a asistenței financiare comunitare laboratoarelor comunitare de referință pentru hrana pentru animale, produse alimentare și sectorul sănătății animale (3) prevede că asistența financiară din partea Uniunii se acordă în cazul în care programele de lucru aprobate sunt puse în aplicare în mod eficient, iar beneficiarii comunică toate informațiile necesare în anumite termene limită.

(3) În conformitate cu articolul 2 din Regulamentul (CE) nr. 1754/2006, colaborarea dintre Comisie și laboratoarele comunitare de referință se stabilește în cadrul unui acord de parteneriat bazat pe un program de lucru multianual.

(4) Comisia a evaluat programele de lucru și estimările bugetare corespunzătoare înaintate de laboratoarele comunitare de referință pentru anul 2010.

(5) În consecință, ar trebui să se acorde asistență financiară din partea Uniunii laboratoarelor comunitare de referință desemnate să îndeplinească funcțiile și obligațiile prevăzute în următoarele acte: — Directiva 92/35/CEE a Consiliului din 29 aprilie 1992 de stabilire a normelor de control și a măsurilor pentru combaterea pestei cabaline africane (4); — Directiva 92/66/CEE a Consiliului din 14 iulie 1992 de stabilire a măsurilor comunitare de combatere a maladiei de Newcastle (5); — Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (6); — Directiva 93/53/CEE a Consiliului din 24 iunie 1993 de stabilire a unor măsuri comunitare minime pentru controlul anumitor boli ale peștilor (7); — Directiva 95/70/CE a Consiliului din 22 decembrie 1995 privind introducerea unor măsuri comunitare minime de control al anumitor boli ale moluștelor bivalve (8); — Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (9); — Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (10); — Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (11); — Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (12); — Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 84/531/CEE și 91/665/CEE și de modificare a Directivei 92/46/CEE (13); — Decizia 96/463/CE a Consiliului din 23 iulie 1996 privind desemnarea organismului de referință însărcinat să contribuie la uniformizarea metodelor de testare și de evaluare a rezultatelor bovinelor reproducătoare de rasă pură (14); — Regulamentul (CE) nr. 882/2004 pentru bruceloză; — Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (15); — Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (16); — Regulamentul (CE) nr. 180/2008 al Comisiei din 28 februarie 2008 cu privire la laboratorul comunitar de referință pentru boli ale ecvideelor altele decât pesta cabalină africană și de modificare a anexei VII la Regulamentul (CE) nr. 882/2004 al Parlamentului European și al Consiliului (17); — Regulamentul (CE) nr. 737/2008 al Comisiei din 28 iulie 2008 de desemnare a laboratoarelor comunitare de referință pentru boli ale crustaceelor, rabie și tuberculoză bovină, de stabilire a responsabilităților suplimentare și a sarcinilor atribuite laboratoarelor comunitare de referință în privința rabiei și a tuberculozei bovine și de modificare a anexei VII la Regulamentul (CE) nr. 882/2004 al Parlamentului European și al Consiliului (18).

(6) Asistența financiară pentru funcționarea și organizarea de seminarii de către laboratoarele comunitare de referință ar trebui să fie, de asemenea, în conformitate cu normele de eligibilitate stabilite în Regulamentul (CE) nr. 1754/2006.

(7) Regulamentul (CE) nr. 1754/2006 stabilește norme de eligibilitate pentru seminariile organizate de laboratoarele comunitare de referință. De asemenea, regulamentul limitează asistența financiară la un număr maxim de 32 de participanți pe seminar. În conformitate cu articolul 13 alineatul (3) din Regulamentul (CE) nr. 1754/2006, este oportună prevederea unor derogări de la această limită în cazul în care unele laboratoare comunitare de referință trebuie să reunească mai mult de 32 de participanți în scopul valorizării maxime a seminariilor sale. Derogările pot fi obținute în cazul în care un laborator comunitar de referință ia inițiativa și își asumă responsabilitatea privind organizarea unui seminar împreună cu alt laborator comunitar de referință.

(8) În conformitate cu articolul 3 alineatul (2) litera (a) și articolul 13 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (19), programele de eradicare și control al bolilor animalelor (măsuri veterinare) se finanțează din Fondul european de garantare agricolă (FEGA). În plus, articolul 13 al doilea paragraf din regulamentul menționat prevede că, în cazuri excepționale justificate în mod corespunzător, pentru măsuri și programe reglementate de Decizia 2009/470/CE privind anumite cheltuieli în domeniul veterinar, cheltuielile referitoare la costurile administrative și de personal suportate de statele membre și de beneficiarii de ajutor din partea FEGA se finanțează din acest fond. În scopul controlului financiar, se aplică articolele 9, 36 și 37 din Regulamentul (CE) nr. 1290/2005.

(9) Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

ADOPTĂ PREZENTA DECIZIE:

Articolul 1

Pentru pesta cabalină africană se acordă asistență financiară din partea Uniunii către Laboratorio Central de Sanidad Animal de Algete, Algete (Madrid), Spania, în scopul îndeplinirii funcțiilor și a obligațiilor prevăzute în anexa III la Directiva 92/35/CEE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 150 000 EUR pentru perioada 1 ianuarie-31 decembrie 2010, din care maximum 50 000 EUR se alocă organizării unui seminar tehnic privind pesta cabalină africană.

Astfel cum se menționează la articolul 13 alineatul (3) din Regulamentul (CE) nr. 1754/2006, laboratorul prevăzut la primul paragraf are dreptul de a solicita ajutor financiar pentru participarea a maximum 50 de participanți la seminarul său prevăzut la prezentul articol al doilea paragraf, deoarece acesta va organiza un seminar comun.

Articolul 2

Pentru boala de Newcastle se acordă ajutor financiar din partea Uniunii către Veterinary Laboratories Agency (VLA), New Haw, Weybridge, Regatul Unit, în scopul îndeplinirii funcțiilor și a obligațiilor prevăzute în anexa V la Directiva 92/66/CEE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 88 000 EUR pentru perioada 1 ianuarie-31 decembrie 2010.

Articolul 3

Pentru boala veziculoasă a porcului se acordă ajutor financiar din partea Uniunii către AFRC Institute for Animal Health, Pirbright Laboratory, Pirbright, Regatul Unit, în scopul îndeplinirii funcțiilor și a obligațiilor prevăzute în anexa III la Directiva 92/119/CEE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 120 000 EUR pentru perioada 1 ianuarie-31 decembrie 2010.

Articolul 4

Pentru bolile peștilor se acordă ajutor financiar din partea Uniunii către Technical University of Denmark, National Veterinary Institute, Department of Poultry, Fish and Fur Animals, Århus, Danemarca, în scopul îndeplinirii funcțiilor și a obligațiilor prevăzute în anexa VI la Directiva 2006/88/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 255 000 EUR pentru perioada 1 ianuarie-31 decembrie 2010.

Articolul 5

Pentru bolile moluștelor bivalve, se acordă ajutor financiar din partea Uniunii către IFREMER, La Tremblade, Franța, în scopul îndeplinirii funcțiilor și a obligațiilor prevăzute în anexa VI la Directiva 2006/88/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către institutul menționat pentru programul de lucru și se ridică la maximum 105 000 EUR pentru perioada 1 ianuarie-31 decembrie 2010.

Articolul 6

Pentru serologia rabică, se acordă ajutor financiar din partea Uniunii către AFSSA, Laboratoire d’études sur la rage et la pathologie des animaux sauvages, Nancy, Franța, în scopul îndeplinirii funcțiilor și a obligațiilor prevăzute în anexa II la Decizia 2000/258/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 140 000 EUR pentru perioada 1 ianuarie-31 decembrie 2010.

Articolul 7

Pentru febra catarală ovină, se acordă asistență financiară din partea Uniunii către AFRC Institute for Animal Health, Pirbright Laboratory, Pirbright, Regatul Unit, în scopul îndeplinirii funcțiilor și a obligațiilor prevăzute la punctul B anexa II la Directiva 2000/75/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 280 000 EUR pentru perioada 1 ianuarie-31 decembrie 2010.

Articolul 8

Pentru pesta porcină clasică, se acordă ajutor financiar din partea Uniunii către Institut für Virologie der Tierärztlichen Hochschule Hannover, Hanovra, Germania, în scopul îndeplinirii funcțiilor și a obligațiilor prevăzute în anexa IV la Directiva 2001/89/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către institutul menționat pentru programul de lucru și se ridică la maximum 385 000 EUR pentru perioada 1 ianuarie-31 decembrie 2010, din care maximum 25 000 EUR se alocă organizării unui seminar tehnic privind pesta porcină clasică.

Articolul 9

Pentru pesta porcină africană, se acordă ajutor financiar din partea Uniunii către Centro de Investigación en Sanidad Animal, Valdeolmos, Madrid, Spania, în scopul îndeplinirii funcțiilor și a obligațiilor prevăzute în anexa V la Directiva 2002/60/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către centrul de cercetare menționat pentru programul de lucru și se ridică la maximum 140 000 EUR pentru perioada 1 ianuarie-31 decembrie 2010.

Articolul 10

Pentru febra aftoasă se acordă asistență financiară din partea Uniunii către Institute for Animal Health, Pirbright Laboratory, din cadrul Biotechnology and Biological Sciences Research Council (BBSRC), Pirbright, Regatul Unit, în scopul îndeplinirii funcțiilor și a obligațiilor prevăzute în anexa XVI la Directiva 2003/85/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 350 000 EUR pentru perioada 1 ianuarie-31 decembrie 2010.

Articolul 11

Pentru colaborarea la uniformizarea metodelor de testare și evaluarea rezultatelor în ceea ce privește bovinele reproducătoare de rasă pură, se acordă ajutor financiar din partea Uniunii către INTERBULL Centre, Department of Animal Breeding and Genetics, Swedish University of Agricultural Sciences, Uppsala, Suedia, în scopul îndeplinirii funcțiilor și a obligațiilor prevăzute în anexa II la Decizia 96/463/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către centrul menționat pentru programul de lucru și se ridică la maximum 150 000 EUR pentru perioada 1 ianuarie-31 decembrie 2010.

Articolul 12

Pentru bruceloză, se acordă ajutor financiar din partea Uniunii către AFSSA, Laboratoire d’études et de recherches en pathologie animale et zoonoses, Maisons-Alfort, Franța, în scopul îndeplinirii funcțiilor și a obligațiilor prevăzute la articolul 32 alineatul (2) din Regulamentul (CE) nr. 882/2004.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 240 000 EUR pentru perioada 1 ianuarie-31 decembrie 2010.

Articolul 13

Pentru gripa aviară se acordă ajutor financiar din partea Uniunii către Veterinary Laboratories Agency (VLA), New Haw, Weybridge, Regatul Unit, în scopul îndeplinirii funcțiilor și a obligațiilor prevăzute în anexa VII la Directiva 2005/94/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 380 000 EUR pentru perioada 1 ianuarie-31 decembrie 2010.

Articolul 14

Pentru bolile crustaceelor, se acordă ajutor financiar din partea Uniunii către Centre for Environment, Fisheries & Aquaculture Science (Cefas), Weymouth Laboratory, Regatul Unit, în scopul îndeplinirii funcțiilor și a obligațiilor stabilite în partea I din anexa VI la Directiva 2006/88/CE.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 140 000 EUR pentru perioada 1 ianuarie-31 decembrie 2010, din care maximum 30 000 EUR se alocă organizării unui seminar tehnic privind bolile crustaceelor.

Articolul 15

Pentru boli ale ecvideelor altele decât pesta cabalină africană, se acordă ajutor financiar din partea Uniunii către AFSSA, Laboratoire d’études et de recherches en pathologie animale et zoonoses/Laboratoire d’études et de recherche en pathologie equine, Franța, în scopul îndeplinirii funcțiilor și a obligațiilor stabilite în anexa la Regulamentul (CE) nr. 180/2008.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 530 000 EUR pentru perioada 1 ianuarie-31 decembrie 2010, din care maximum 30 000 EUR se alocă organizării unui seminar tehnic privind bolile ecvideelor.

Articolul 16

Pentru rabie se acordă ajutor financiar din partea Uniunii către AFSSA, Laboratoire d’études sur la rage et la pathologie des animaux sauvages, Nancy, Franța, în scopul îndeplinirii funcțiilor și a obligațiilor prevăzute în anexa I la Regulamentul (CE) nr. 737/2008.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 275 000 EUR pentru perioada 1 ianuarie-31 decembrie 2010, din care maximum 25 000 EUR se alocă organizării unui seminar tehnic privind rabia.

Articolul 17

Pentru tuberculoză se acordă ajutor financiar din partea Uniunii către Laboratorio de Vigilancia Veterinaria (VISAVET), din cadrul Facultad de Veterinaria, Universidad Complutense de Madrid, Madrid, Spania, în scopul îndeplinirii funcțiilor și a obligațiilor prevăzute în anexa II la Regulamentul (CE) nr. 737/2008.

Asistența financiară din partea Uniunii este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 150 000 EUR pentru perioada 1 ianuarie-31 decembrie 2010.

Articolul 18

Prezenta decizie se adresează următorilor destinatari:

— pentru pesta cabalină africană: Laboratorio Central de Sanidad Animal, Ministerio de Agricultura, Pesca y Alimentación, Ctra. De Algete km. 8, Valdeolmos, 28110, Algete (Madrid), Spania;

— pentru boala de Newcastle: Veterinary Laboratories Agency, Weybridge, New Haw, Addelstone Surrey KT15 3NB, Regatul Unit;

— pentru boala veziculoasă a porcului: AFRC Institute for Animal Health, Pirbright Laboratory, Pirbright, Woking, Surrey GU24 ONF, Regatul Unit;

— pentru bolile peștilor: the Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200 Århus Danemarca;

— pentru bolile moluștelor bivalve: IFREMER, B.P. 133, 17390 La Tremblade, Franța;

— pentru serologia rabică: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, 54220 Malzéville, Franța;

— pentru boala limbii albastre: AFRC Institute for Animal Health, Pirbright Laboratory, Pirbright, Woking, Surrey GU24 ONF, Regatul Unit;

— pentru pesta porcină clasică: Institut für Virologie der Tierärztlichen Hochschule, Bischofsholer Damm 15, 3000 Hanovra, Germania;

— pentru pesta porcină africană: Centro de Investigación en Sanidad Animal, Ctra. De Algete a El Casar, Valdeolmos 28130, Madrid, Spania;

— pentru febra aftoasă: AFRC Institute for Animal Health, Pirbright Laboratory, Pirbright, Woking, Surrey GU24 ONF, Regatul Unit;

— INTERBULL Centre, Department of Animal Breeding and Genetics SLU, Swedish University of Agricultural Sciences, Box: 7023, 750 07 Uppsala, Suedia;

— pentru bruceloză: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle, 94706 Maisons-Alfort, Cedex Franța;

— pentru gripa aviară: Veterinary Laboratories Agency, Weybridge, New Haw, Addelstone Surrey KT15 3NB, Regatul Unit;

— pentru bolile crustaceelor: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Regatul Unit;

— pentru bolile ecvideelor: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle, 94706 Maisons-Alfort, Cedex, Franța;

— pentru rabie: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, 54220 Malzéville, Franța;

— pentru tuberculoză: VISAVET – Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040 Madrid, Spania.

Adoptată la Bruxelles, 14 decembrie 2009. Pentru Comisie Androulla VASSILIOU Membru al Comisiei

(1) JO L 155, 18.6.2009, p. 30.

(2) JO L 165, 30.4.2004, p. 1.

(3) JO L 331, 29.11.2006, p. 8.

(4) JO L 157, 10.6.1992, p. 19.

(5) JO L 260, 5.9.1992, p. 1.

(6) JO L 62, 15.3.1993, p. 69.

(7) JO L 175, 19.7.1993, p. 23.

(8) JO L 332, 30.12.1995, p. 33.

(9) JO L 79, 30.3.2000, p. 40.

(10) JO L 327, 22.12.2000, p. 74.

(11) JO L 316, 1.12.2001, p. 5.

(12) JO L 192, 20.7.2002, p. 27.

(13) JO L 306, 22.11.2003, p. 1.

(14) JO L 192, 2.8.1996, p. 19.

(15) JO L 10, 14.1.2006, p. 16.

(16) JO L 328, 24.11.2006, p. 14.

(17) JO L 56, 29.2.2008, p. 4.

(18) JO L 201, 30.7.2008, p. 29.

(19) JO L 209, 11.8.2005, p. 1.